Document ID: 32011R1228

AZ EURÓPAI PARLAMENT ÉS A TANÁCS 1228/2011/EU RENDELETE
(2011. november 16.)
az 1059/69/EGK rendelet hatálya alá tartozó és Törökországból származó egyes árucikkeknek a Közösségbe történő behozatalára vonatkozó különös rendelkezések megállapításáról szóló 429/73/EGK tanácsi rendelet hatályon kívül helyezéséről
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 207. cikke (2) bekezdésére,
tekintettel az Európai Bizottság javaslatára,
a jogalkotási aktus tervezetének a nemzeti parlamenteknek való továbbítását követően,
rendes jogalkotási eljárás keretében (1),
mivel:
(1)
Az uniós jog átláthatóságának javítása az uniós intézmények által követett, a jogalkotás minőségének javítására irányuló stratégia alapvető elemét képezi. Ebben az összefüggésben helyénvaló a hatályban lévő jogszabályok közül eltávolítani azokat, amelyeknek már nincs tényleges joghatásuk.
(2)
A 429/73/EGK tanácsi rendeletet (2) az Európai Gazdasági Közösség és Törökország közötti társulást létrehozó, 1970. november 23-án aláírt megállapodás kiegészítő jegyzőkönyve keretében behozott, Törökországból származó feldolgozott mezőgazdasági termékekre kivetendő behozatali vámok csökkentett mértékű rögzített elemének meghatározása céljából fogadták el.
(3)
A vámunió végső szakaszának megvalósításáról szóló, 1995. december 22-i 1/95/EK-Törökország társulási tanácsi határozat (3) megállapítja a vámok meghatározására vonatkozó szabályokat a Törökországból származó és az Európai Unióba behozott feldolgozott mezőgazdasági termékek vonatkozásában. A 429/73/EGK rendelet ezért elavulttá vált.
(4)
A jogbiztonság és az egyértelműség érdekében a 429/73/EGK rendeletet ezért hatályon kívül kell helyezni,
ELFOGADTA EZT A RENDELETET:
1. cikk
(1) A 429/73/EGK rendelet hatályát veszti.
(2) Az (1) bekezdésben említett jogszabály hatályon kívül helyezése nem érinti:
a)
az (1) bekezdésben említett jogszabály alapján elfogadott uniós jogi aktusok hatályának fenntartását; és
b)
az (1) bekezdésben említett jogszabály által más olyan uniós jogi aktusokra vonatkozóan tett módosítások folyamatos érvényességét, amelyeket e rendelet nem helyezett hatályon kívül.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Strasbourgban, 2011. november 16-án.

Labels: 3
15
17
18